
И З В Е Ш Т А Ј
 О ПОСЛОВАЊУ КОМПЕНЗАЦИОНОГ 

ФОНДА РЕПУБЛИКЕ СРБИЈЕ
У 2012. ГОДИНИ
Београд, мај 2013. године

I ОСНОВНИ ПОДАЦИ О КОМПЕНЗАЦИОНОМ ФОНДУ 
     РЕПУБЛИКЕ СРБИЈЕ И ДЕЛАТНОСТИ КОЈУ ОБАВЉА 



1) Правни статус
Компензациони фонд Републике Србије (у даљем тексту: Компензациони фонд), је правно лице основано Законом о јавним складиштима за пољоприврeдне производе („Службени гласник РС“, бр. 41/09 – у даљем тексту: Закон). Компензациони фонд је уписан је у Регистар Агенције за привредне регистре решењем број: БД 193497/2009, од 14.12.2009. године, и званично је почео са радом од датума уписа у Регистар, а у складу са чл. 43. и 59. Закона.

Седиште Компензационог фонда је у Београду, Немањина 22 – 26. У оквиру Компензационог фонда послује органиациони део без својства правног лица, са седиштем у Новом Саду, Булевар ослобођења бр.5. 
2) Органи Компензационог фонда
Чланом 50. став 1. Закона, прописано је да су органи Компензационог фонда: Управни одбор, директор и Надзорни одбор. Чланове Управног и Надзорног одбора, и директора именује и разрешава Влада. 
На основу члана 50. став 2. Закона, Влада Републике Србије именовала је Управни одбор Компензационог фонда, Решењем о именовању председника, заменика председника и чланова Управног одбора Компензационог фонда Републике Србије, број 119-5640/2009, од 17.09.2009. године („Службени гласник РС“, број 78/09). Председник Управног одбора Владо Ковачевић, поднео је оставку на ову функцију из личних разлога, а поступак именовања председника Управног одбора је у току, до када функцију председника обавља заменик председника Дејан Докманов.
На основу члана 54. став 1. Закона, за обављање послова директора Компензационог фонда Влада Републике Србије именовала је мр Милана Ђакова, Решењем о именовању директора Компензационог фонда Републике Србије, број 119-3971/2009, од 26.06.2009. године („Службени гласник РС“, број 49/09). Решењем Владе број: 119-5696/2012, од 6. септембра 2012. године, директор мр Милан Ђаков, разрешен је ове дужности, а поступак именовања директора Компензационог фонда је у току.
Због отворених питања и различитих ставова у вези са структуром Надзорног одбора, а у настојању да се обезбеди што оптималнија заступљеност у овом органу свих субјеката укључених у примени Закона, Влада није именовала председника и два члана Надзорног одбора. Дат је предлог за именовање председника и чланова Надзорног одбора, а поступак именовања је у току.

3. Делатност Компензационог фонда


Основна делатност Компензационог фонда, прописана чланом 49. Закона, је да гарантује исплату штете на ускладиштеним пољопривредним производима по издатом робном запису, за коју је одговорно јавно складиште. 


Јавна складишта, која у смислу Закона имају дозволу за рад и уписана су као таква у Регистар који води Министарство пољопривреде, шумарства и водопривреде (у даљем тексту: Министарство), за ускладиштене пољопривредне производе издају депоненту робни запис. Ако се догоди штета на  ускладиштеним пољопривредним производима за које је издат робни запис, јавно складиште је дужно да исплати штету, уколико је за исту одговорно, а у случају да јавно складиште то не учини, штету ће исплатити Компензациони фонд из својих средстава (могући разлози да јавно складиште не плати штету су: оспоравање своје одговорности за насталу штету, недостатак финансијских средстава за испуњење обавезе и др).
3.1. Робни запис

Робни запис је хартија од вредности којом се доказује власништво над назначеном количином и квалитетом ускладиштеног пољопривредног производа, и одређује обавезу јавног складишта да чува, и на захтев имаоца робног записа изврши предају депоноване робе. То је дводелна хартија од вредности и састоји се од признанице и заложнице, којим деловима се може трговати одвојено или заједно, на берзи или ван ње. 

Робни запис представља квалитетну хартију од вредности, и сигуран инструмент обезбеђења потраживања повериоца. Из ових разлога Народна банка Србије је Одлуком о класификацији билансне активе и ванбилансних ставки банке, робном запису дала статус адекватног средства обезбеђења.

Ималац робног записа може искористити робни запис као средство обезбеђења за добијање кредита, или продајом доћи до ликвидних средстава за финансирање производног процеса.
4) Организациона шема и запослени

Укупно је систематизовано 11 послова, у оквиру којих је Компензациони фонд засноавао радни однос са 8 извршиоца. 

II ИЗВРШАВАЊЕ НАДЛЕЖНОСТИ КОМПЕНЗАЦИОНОГ ФОНДА
1) Накнада штете
Компензациони фонд утврђује постојање обавезе за исплату штете, и врши ову исплату, у складу са Законом и Правилима пословања, што чини Компензациони фонд значајним субјектом у спровођењу Закона у оквиру система јавних складишта. 

У току 2012. године, као ни у претходном пеиоду рада, Компензационом фонду није поднет захтев за исплату штете за коју је одговорно јавно складиште. Ова чињеница указује да систем јавних складишта функционише на очекивани начин.   

2. Процена ризика настанка штете и гарантни капитал Компензационог фонда
У 2012. години Компензациони фонд је вршио процене ризика исплате евентуалне штете на ускладиштеним пољопривредним производима, за коју је одговорно јавно складиште. За потребе исплате штете, односно за остваривање своје делатности, неопходно је да Компензациони фонд има на располагању одговарајући новчани капитал. Висина гарантног капитала утврђује се проценом пословног ризика Компензационог фонда, при чему се узима у обзир пројекција односа капитала Компензационог фонда, према тржишној вредности просечне количине ускладиштене робе у одређеном периоду. Ако се ова процена врши за месец децембар 2012. године, показатељи су следећи: 

Укупни капацитет регистрованих јавних складишта на дан 31.12.2012. године, износио је 94.996 тона. Просечна количина ускладиштених житарица (кукуруз и пшеница) у јавним складиштима у децембру 2012. године била је 51.000 тона, чија је тржишна цена била cca. 1.400.000.000  динара. Према стручној анализи коју је извршило референтно осигуравајуће друштво, за наведене вредности Компензациони фонд би требало да има на располагању капитал за исплату евентуалне штета настале у систему јавних складишта, у висини од 4% од вредности ускладиштених производа, односно у износу од  56.000.000,00 динара. 
С обзиром  да се у 2013. години очекује регистрација капацитета јавних складишта од 100.000 тона, са просечном попуњеношћу капацитета пољопривредним производима од 75 %, у вредности од cca. 2.025.000.000 динара, минимум новчаних средстава која би требало обезбедити за исплату евентуалне штете износи cca. 81.000.000,00 динара (4% од вредности ускладиштених производа -  у сврху паритетног обрачуна, коришћена је просечна цена из децембра 2012. године). 
На дан 31.12.2012. године Компензациони фонд је располагао са новчаним капиталом у износу од 24.318.000,00 динара, који је нопходно увећати за cca. 60.000.000,00 динара, односно до висине оптимално пројектованог потребног капитала за ову намену. Напомињемо да у 2012. години није извршена планирана уплата буџетских средстава у корист Компензационог фонда, у очекиваном износу од 30.000.000,00 динара.   
У 2013. години Компензациони фонд планира да мањи део од наведеног потребног новчаног износа обезбедити из средстава које уплаћују јавна складишта, као и из пласмана који се депонују код пословних банака у складу са Законом и актима Компензационог фонда. С тога је неопходно да се недостајућа новчана средства, до пуног износа потребног гаратног капитала, обезбеде из буџета Републике Србије.
Развојем овог система, што подразумева повећање броја лиценцираних јавних складишта, као и количине пољопривредних производа који се депонују у јавним складиштима, биће увећани и реални извори прихода Компензационог фонда из којих ће моћи да финансира своје пословање. Очекујемо да ће Компензациони фонд у 2014. години бити у могућности да финансира своје пословање из ралних прихода, што значи потпуно искључивање буџетског финансирања, али до тада је неопходно да се уплатом из буџета у износу од 60 мил. динара, обезбеди потребан гарантни капитал.  

3) Права Компензационог фонда по основу плаћене штете

Евентуалном исплатом штете на пољопривредним производима Компензациони фонд стиче право регресног захтева према јавном складишту, до пуног износа исплаћене  штете са свим споредним потраживањима, на основу члана 39. Закона. У случају да јавно складиште не поступи по регресном захтеву, Компензациони фонд наплаћује своја потраживања реализацијом предатих инструмената обезбеђења по овом основу.  

На основу члана 40. ст. 1. и 2. Закона, за обезбеђење наплате свих потраживања Компензационог фонда према јавном складишту, која настану у вези са складиштењем пољопривредних производа, јавно складиште је дужно да преда Компензационом фонду неопозиву, безусловну и плативу на први позив гаранцију банке на износ који је еквивалентан динарској противвредности 10% робе коју јавно складиште може да прими на складиштење у односу на укупни регистровани капацитет јавног складишта. Гаранција се издаје са роком важења од 60 дана дужим од истека дозволе за рад  јавног складишта.


Компензациони фонд може, у случајевима када процени да је то неопходно, затражити од јавног складишта поред гаранције банке и додатне инструменте обезбеђења за своја потраживања према јавном складишту, на основу члана 40. став 3. Закона. 
4. Финансирање делатности Компензационог фонда

Приходи Компензационог фонда у 2012. години:
	Ред.
број
	Врста прихода
	Износ

у динарима

	      1
	Приходи из буџета Републике Србије        
                                            
	-

	      2
	Приходи од камата на орочена средства
	3.259.751,03



	3
	Једнократна годишња чланарина коју јавна складишта уписана у Регистар, уплаћују у корист Компензационог фонда, на основу члана 7. став 1. тачка 1) Закона
	19.000,00

	4
	Месечни динарски износ по тони ускладиштених пољопривредних производа који је јавно складиште дужно да уплати Компензационом фонду, на основу члана 7. став 1. тачка 2) Закона
	4.065.229,70



	Укупни приходи Компензационог фонда у 2012. години

	7.343.980,73


У 2012. години није извршена планирана уплата буџетских средстава у корист Компензационог фонда у очекиваном износу од 30 мил. дин., из ког разлога Компензациони фонд је, у односу на планирано, остварио укупне приходе са индексом од 20,5%.  То је разлог што је Компензациони фонд у 2012. години остварио дефицит у износу од 14.297.695,85 динара, који је покривен из раније формираног суфицита, односно капитала Компензационог фонда. 
Као што је напред наведено (тачка 2. овог извештаја „Процена ризика настанка штете и гарантни капитал Компензационог фонда“), увећањем броја лиценцираних јавних складишта, и повећањем количине пољопривредних производа депонованих у јавним складиштима,  Компензациони фонд планира да финансира своје пословање из реално остварених прихода, а у складу са тим Компензациони фонд неће зависити  од средстава буџета, што значи потпуно искључивање буџетског финансирања, што се очекује у 2014. години. До тада је неопходна још једна уплата из буџета у износу од 60 мил. динара, како би капитал Компензационог фонда био комплементаран са очекиваном количином ускладиштених пољопривредних производа у јавним складиштима у 2013. години, и проценом потенцијалног ризика настанка штете за чију исплату гарантује Компензациони фонд.  
У циљу заштите реалне вредности капитала, Компензациони фонд пласира слободна новчана средства у складу са Законом, општим актима и одлукама органа Компензационог фонда. Одлуком Управног одбора, на основу јавног огласа, одређене су пословне банке код којих ће Компензациони фонд  пласирати слободна новчана средства. 
Пласманима слободних новчаниг средстава у две пословне банке, финансијски ефекти у 2012. години су следећи:  
	Назив банке
	РСД
	Каматна стопа
	Датум орочав.
	Рок
	Износ камате

	Banca Intesa
	20.000.000,00
	NBS+1
	27.04.2011.
	3 мес.
	2.097.268,62



	Socijete Generale
	3.000.000,00
	11
	26.03.2011.
	1 мес.
	1.162.482,41



	Укупно oстварена камата на пласирана новчана средства у 2012. години
	3.259.751,03




       
Након напред наведеног почетног датума орочовања, до 31.12.2012. године, уговори о орочавању средстава су продужавани, с тим да је део депозита орочен код  Socijete Generale повучен и на дан 31.12.2012. године износио  је 3.000.000.00 динара.       
5. Извршавање надлежности Управног одбора
 
У 2012. години Управни одбор је одржао 5 седница, на којима је донео акта неопходна за рада Компензационог фонда. 

На основу члана 52. став 1. Закона и члана 21. став 1. Статута Компензационог фонда, Управни одбор је донео акта, којима је регулисано пословање Компензационог фонда, и то:

1. Програм рада Компензационог фонда за 2013. годину;
2. Одлуку о утврђивању накнаде за учествовање у раду Управног одбора и Надзорног одбора Компензационог фонда;

3. Одлуку о условима за пласман слободних новчаних средстaва Компензационог фонда Републике Србије у 2012. години;
4. Финансијски план Компензационог фонда за 2013. годину;

5. Завршни рачуна Компензационог фонда за 2011. годину;

6. Извештај о пословању Компензационог фонда у 2011. години;

7. Одлуку о избору предузећа за ревизију за вршење ревизије финансијских извештаја Компензационог фонда за 2012. годину.

  Управни одбор је на својим седницама доносио и друга акта, и разматрао и различита питања у оквирима делетности Компензационог фонда, и питања везана за примену Закона.

6. Сарадњa Компензационог фонда са учесницима у систему јавних складишта 


Компензациони фонд  је у 2012. години,  остварио сарадњу и контакте са свим субјектима који су укључени у систем јавних складишта, и то:

· Јавним складиштима за пољопривредне производе;

· Пољопривредним произвођачима;

· Пословним банкама;

· Робним резервама Републике Србије;

· Минстарством;
· Инспекцијским органима.


Ова сарадња остварена је у циљу доприношења: 

· целовитом повезивању свих субјеката који су укључени у примени Закона;
· разумевању, како одредаба и циљева Закона, тако и других прописа који се примењују у извршавању Закона.

7. Информативно-едукативна активност Компензационог фонда у спровођењу Закона
Компензациони фонд је континуирано обавештавао и едуковао представнике складишних капацитета, пословних банака и пољопривредних произвођача:

· организовањењем семинара и предавања у вези са делатношћу Компензационог фонда и извршавањем Закона;

· израдом и дистрибуцијом пропагандног материјала.
Као најзначајније презентације у којима је Компензациони фонд учествовао, или је исте непосредно организовао, издвајамо:
VIII зимски семинар фармера
Компензациони фонд је учествовао на VIII Зимском семинару фармера који је одржан на Тари од 22-28. јануара 2012. године. Семинар је организовао Клуб 100П плус у сарадњи са „Војводина аграром“. За представнике Компензационог фонда то je била прилика да презентују досадашње резултате и истакну помаке до којих се дошло у примени система јавних складишта, као и да у индивидуалним разговорима са пољопривредним произвођачима разговарају о даљој сарадњи и конкретним проблемима на које наилазе када се одлуче да уђу у систем. У оквиру петодневног семинара указано је на нова сазнања до којих се дошло из области пољопривредне производње, складиштења, дораде и пласмана пољопривредних производа.
Презентација Компензационог фонда у Шапцу
Компензациони фонд је у Шапцу одржао презентацију система јавних складишта на скупу који је организовала компанија „ДПС Клас група“. Презентацији је присуствовао велики број пољопривредних произвођача са подручја Мачве и Срема. Пољопривредници су показали интересовање за све могућности које Систем пружа па су представници Фонда били у прилици да одговоре на велики број питања и на тај начин још више приближе ову тему свим присутнима.
Саветовање агронома Србије
Саветовање агронома Србије одржано је на Златибору од 29.01-04.02.2012. године у организацији Института за ратарство и повртарство из Новог Сада. Окупило се више од хиљаду учесника. На саветовању су обрађена сва питања везана за развој и унапређење пољопривредне производње у Републици Србији. Компензациони фонд је презетовао пољопривредним произвођачима могућности и предности система јавних складишта, и како да на основу ускладиштене робе и робног записа дођу до повољних обртних средстава за нови сетвени циклус. Указано је да је депоновање пољопривредних производа у јавном складишту сигурно лагеровање робе, уз могућу субвенцију трошкова складиштења Министарства пољопривреде, трговине, шумарства и водопривреде, што пружа опцију пољопривредним произвођачима да оно што су произвели продају у тренутку када им је то економски најисплативије.
Презентација о предностима система јавних складишта
У Привредној комори Београда, на скупштини Задружног савеза Београда, 18.04.2012. године, директор Компензационог фонда Републике Србије Милан Ђаков, одржао је презентацију о предностима система јавних складишта за пољопривредне производе.
Пољопривредни сајам у Новом Саду
На 79. међународном пољопривредном сајму у Новом Саду, који је одржан од 12. до 18. маја 2012. године, представљене су активности које ће на тој сајамској манифестацији реализовати Привредна комора Војводине, Привредна комора Србије и Компензациони фонд Републике Србије, у сарадњи са Новосадским сајмом. Компензациони фонд је први пут наступио самостално на Пољопривредном сајму у Новом Саду. Током Сајма организован је стручни скуп на тему „Предности система јавних складишта за регион“, са жељом да се истакну предности и погодности система јавних складишта као новог пословног концепта. Жеља је да се на овај начин настави са пружањем подстицаја пољопривредним произвођачима у Србији како би наставили јачање своје позиције и конкурентских предности на тржишту.
III САВЕТОВАЊЕ „ПШЕНИЦА РОДА 2012/2013“
24.09.2012. године, Клуб 100П плус, у сарадњи са асоцијацијом „Војводина аграр“, је организовао III саветовање „Пшеница рода 2012/2013“. Домаћин скупа био је Институт за ратарство и повртарство, а саветовање је одржано на Одељењу за кукуруз на Римским шанчевима. Скупу је присуствовало око 150 гостију. Заменик директора Компензационог фонда, Татјана Ђукановић, упознала је госте са функционисањем система јавних складишта и његовим предностима за пољопривредне произвођаче. Као једну од предности коришћења овог система навела је и добијање робног записа приликом предаје семена, који пољопривредницима даје могућност трговине и брже добијање кредита.


8) Законски и други пројекти 

Као и у претходним годинама, и у 2012. години представници Компензационог фонда активно су учествовали у поступку израде прописа: 
8.1. Измене и допуне Закона о јавним складиштима за пољопривредне производе
У 2011. години Компензациони фонд је иницирао доношење Закона о изменама и допунама Закона о јавним складиштима за пољопривредне производе. У 2012. години Компензациони фонд је реализовао ову иницијативу, и непосредно је израдио Нацрт измена и допуна закона. Израда овог нацрта резултат је активног учествовања Компензационог фонда у примени Закона, као и уочавања потребе да се у одређеним деловима Закон измени и/или допуни, у циљу његовог побољшања и ефикасније примене.
8.2. Нацрт закона о пољопривредном уговору о финансирању и заложном  праву на будућим пољопривредним производима уписаним у регистар 

У 2011. години започео је пројекат израде Нацрта закона о пољопривредном уговору о финансирању и заложном праву на будућим пољопривредним производима уписаним у регистар, који је непосредно подржан од стране EBRD-a. Овај пројекат је завршен у 2012. години израдом коначног текста Нацрта закона, који је спреман да у форми Предлога закона буде изнет на скупштинско разматране и одлучивање. У изради овог нацрта активну улогу имали су представници Компензационог фонда, учешћем у Радној групи коју је формирала Влада.
Овим законом треба да се обезбеде услови за стабилно финансирање пољопривредне производње у преджетвеној фази, што је од великог  значаја за целокупну привреду Републике Србије. То се нарочито односи на финансирање које претходи производњи робе, на који начин се омогућује пољопривредном произвођачу да оствари неопходна финансијска средства на почетку производног процеса. 



8.3. Нацрт закона о робним берзама


Компензациони фонд је учествовао у изради Нацрта закона о робним берзама, заједно са представницима УСАИД-а, Министраства, Економског и Правног факултета у Београду. Овим Законом би се уредило дневно трговање, као и успостављање терминског трговања у Републици Србији. Доношење и примена овог закона значајно би допринело систему јавних складишта, као и повећању обима и сигурности дневног берзанског пословања, што је такође и неопходан услов за терминско трговање.  
9.  Интернет  презентација Kомпензационог фонда
Компензациони фонд је, поштујући принципе транспарентног обављања делатности и доступности информација, успоставио интернет презентацију на адреси: www.kompenzacionifond.gov.rs. 

На интернет презентацији Компензационог фонда доступна су акта и информације у вези са извршавањем Закона, и делатности Компензационог фонда и то:

· Регистар јавних складишта за пољопривредне производе, који води Министарство, у складу са чланом 9. Закона (Регистар садржи: редни број јавног складишта, назив и седиште, број дозволе за рад јавног складишта, датум издавања дозволе за рад, врсту и количину пољопривредних производа за које се издаје дозвола за рад, као и информације о евентуалним повредама Закона које учини јавно складиште);

· Закон, подзаконска акта и општа акта Компензационог фонда;

· информације о активностима на имплементацији Закона, и пројекти у којима учествује Компензациони фонд, као и други садржаји који су значајни за учеснике у систему јавних складишта за пољопривредне производе.
III ИЗВРШЕЊЕ ФИНАНСИЈСКОГ ПЛАНА У 2012. ГОДИНИ

1) Приходи  

                                                                                                                                                                                                У РСД
	Ред. број
	Ек.кл.

конто
	Врста прихода
	Планирано
2012. год.
	Остварено

2012. год.


	Индекс - (%) оств. плана

	1
	799111
	Приходи из буџета Републике Србије                                                    
	30.000.000,00
	-
	-

	2
	742000
	Једнократна годишња чланарина коју јавна складишта уписана у Регистар, уплаћују у корист Компензационог фонда, на основу члана 7. став 1. тачка 1) Закона
	15.000,00
	19.000,00
	126,7

	3
	742000
	Месечни динарски износ по тони ускладиштених пољопривредних производа који је јавно складиште дужно да уплати Компензационом фонду, на основу члана 7. став 1. тачка 2) Закона
	2.160.000,00
	4.065.230,00
	188,2

	4
	741000
	Камата на пласирана слободна новчана средства Компензационог фонда
	3.600.000,00


	3.259.751.,00
	90,5

	               Укупни приходи Компензационог фонда

	35.775.000,00
	7.343.981,00
	20,5


2) Расходи
                                                                                                                                                                                                   У РСД
	Редни Број
	Ек.кл.

Конто
	Врста расхода
	Планирано
2012. год.
	Остварено

2012.год.


	Индекс - (%) оств./ плана

	1
	410000
	Зараде и накнаде запослених
	16.200.000,00  
	  14.848.300,00
	91,7

	2
	423591
	Накнаде за чланове Управног одбора и Надзорног одбора  
	2.594.000,00 
	1.807.229,00
	69,7

	3
	512221

515111

515111

515111

512211

512111
	Набавка имовине:

- 1 рачунар са компонентама

- 1 лиценцирани софтвер
-1 софтвер за вођење књиговотства
- 1 софтвер за прописе 

- канцеларијски намештај 
- путничко мот. возило
                               Укупно:
	100.000,00

40.000,00

    50.000,00 

      50.000,00

140.000,00
                   0,00
    380.000,00
	0,00

0,00

0,00

0,00

0,00
0,00
0,00
	-

	4
	421612

421619


	Закуп пословног простора     
Закуп паркинг простора    
                               Укупно:                                                             
	      840.000,00

    120.000,00  

    960.000,00 
	         739.492,00 
70.480,00

809.972,00      
	88,0

       58,7

       84,4

	5
	423599

423531

423211
	Накнада за ангажовање експерата:   
- аналитичко- истраживачке услуге

-  вештачења-процена штете  
- усл.одрж.софтв.за зараде ост.пр.

  књиговодство и прав.прописе                                                                          

                                Укупно:                                                          
	           -
        600.000,00
    450.000,00

1. 050.000,00
	            -

        76.778,00

        76.778,00
	-

17,1

 7,3

	6
	423000
	  Накнада за ангажовање лица по

  уговору о делу                                                                            
	    390.000,00
	42.423,00
	10,9

	7
	426311


	  Претплата на „Службени гласник
  РС“ и стручну   Литературу
	 25.000,00
	   1.400,00
	5,6

	8
	423291
	Одржавање интернет презентације
	100.000,00
	117.410,00
	    117,4

	9
	421412
	Закуп простора за интернет  презентацију, трошкови e- mail серверa и интернет провајдинга
	100.000,00

	288.491,00
	288,5



	10
	423911
	 Одржавање пословног простора
	50.000,00
	14.170,00
	42,0

	11
	422111

422131

422121
	  Трошкови службених путовања:

  -  дневнице

  -  трошкови смештаја

  -  трошкови превоза  

  Укупно:
	250.000,00

250.000,00

200.000,00

700.000,00
	46.917,00          

17.665,00

46.920,00

     111.502,00
	18,8

7,1

23,5

15,9

	12
	423511
	  Ревизија финансијских извештаја 
	200.000,00
	     177.000,00
	88,5

	13
	426100
	  Канцеларијски материјал и ситни

  инвентар
	200.000,00
	 83.350,00
	41,7      

	14
	423400
	  Израда промотивног материјала
	300.000,00
	205.300,00
	      68,4

	15
	423911
	  Остале опште услуге (изр.штанда)
	150.000,00
	 101.977,00
	68,0

	16
	421000
	  Режијски трошкови (комунални,
  енергетски, …), пошта
	600.000,00
	335.777,00
	      56,0

	17
	423000


	  Оглашавање у службеним 

  гласилима и средствима јавног  

  информисања:
· електронски медији
· писани медији
                               Укупно:
	300.000,00

        300.000,00

        600.000,00
	   237.272,00
   263.420,00

   500.692,00
	      67,1

87,8

77,5

	18
	423700
	  Трошкови репрезентације
	150.000,00
	79.368,00
	56,7

	19
	421500 482131
	Осигурање запослених и регистрација возила
	250.000,00
	    106.381,00
	42,6

	20
	425200
	Oдржавање путничких моторних возила
	200.000,00
	 191.718,00


	18,3

	21
	426400
	Гориво за путничка моторна возила
	        700.000,00
	328.177,00
	68,2

	22
	421414

421411


	Мобилна телефонија

Фиксна телефонија 

                               Укупно:
	300.000,00

170.000,00

470.000,00
	267.714,00
121.916,00

389.630,00
	86,8

82,4

85,2

	23
	422194
	  Коришћење приватног путничког
 моторног  возила у службене сврхе    
	150.000,00
	     59.733,00
	36,7

	24
	423000
	  Наступ на пољопривредном сајму 

  у Новом   Саду
	300.000,00
	  317.525,00
	105,8

	25
	423322
	  Котизација за стручна саветовања
	-
	59.000,00
	-

	26
	423399
	  Eдукација запослених
	180.000,00
	-
	-

	27
	421000
	  Противпожарна заштита и апар.
	200.000,00
	46.608,00
	23,3

	28
	425222
	  Одржавање рачунарске опреме
	100.000,00
	296.458,00
	       296,5

	29
	420000
	  Остали непредвиђени расходи
	100.000,00
	245.308,00
	245,3

	               Укупни расходи Компензационог фонда

	27.399.000,00
	 21.641.677,00
	79,0











У РСД
	1
	Укупни приходи 
	35.775.000,00
	   7.343.981,00
	20,5

	2
	Укупни расходи 
	27.399.000,00
	   21.641.677,00
	79,0

	            Вишак прихода -суфицит /
            Мањак прихода - дефицит

	8.376.000,00
суфицит

	14.297.696,00

дефицит
	-


            Образлажемо  значајнија одступања у остварењу Финансијског плана за 2012. годину:
Укупни приходи су остварени са индексом од 20,5% од планиранх, док су укупни расходи остварени са индексом од 79,0% од планираних. 
Значајна разлика између планираних и остварених прихода узроквана је чињеницом да у 2012. години није извршена планирана уплата буџетских средства у корист Компензационог фонда у очекиваном износу од 30 мил. дин.  
Највеће одступање у односу на планиране трошкове бележимо код трошкова одржавања рачунарске опреме, тачка 2), редни број 28. Финансијског плана (индекс 296,5%), односно планирано је у 2012. години 100.000,00 дин, а остваренo је 296.458,00 дин, и код трошкова закупа простора за интернет презентацију, трошкови e- mail серверa и интернет провајдинга, тачка 2), редни број 9. Финансијског плана (индекс 288,5%), односно планирано је у 2012. години 100.000,00 дин, а остваренo је 288.491,00 дин. Узрок овог одступања у смеру повећања трошкова, настао је услед немогућности прецизне процене тржишних цена ових услуга код планирања расхода за 2012. годину.
Највеће смањење трошкова у апсолутном износу, забележено је код услуга по уговору за 973.222,00 динара, тачка 2), редни број 5. Финансијског плана (индекс 7,3%), јер није било потребе за ангажовањем судских вештака за процену евентуалне штете.
Компензациони фонд није набављао имовину у 2012. години, тачка 2), редни број 3. Финансијског плана, с обзиром да је потребна средства добио као донацију од међународних организација, што се нарочито односи на рачунарску опрему.
Значајно смањење трошкова у апсолутном износу забелжно је и код накнада члановима Управног и Надзорног одбора у износу од 786.771,00 динара, тачка 2), редни број 2. Финансијског плана, из следећих разлога: 
Управни одбор је радио у саставу од 4 члана, с обзиром да је председник Управног одбора поднео оставку, а Влада Републике Србије није именовала новог председника.
Надзорни одбор није заседао, па није било основа за исплату накнаде. Наиме, због отворених питања и различитих ставова у вези са структуром Надзорног одбора, а у настојању да се обезбеди што оптималнија заступљеност у овом органу свих субјеката укључених у примени Закона, Влада није именовала председника и два члана Надзорног одбора. Компензациони фонд је дао предлог за именовање председника и чланова Надзорног одбора, и очекује се да ће о томе Влада одлучивати на једној од наредних седница.
У трошковима одржавања рачунара садржани су и тонери за шампаче, а који су претходно били планирани у канцеларијски материјал.
Остала одступања се углавном односе на смањење планираних расхода, што представља генералну политику Компензационог фонда да рационализује трошкпове, у делу где је то могуће. 

IV  ФИНАНСИЈСКИ ИЗВЕШТАЈИ KОМПЕНЗАЦИОНОГ ФОНДА  ФОНДА 
ЗА ПЕРИД 01.01 ДО 31.12. 2012. ГОДИНИ
1) Завршни рачун Компензационог фонда за 2012. годину 
Завшни рачун Компензационог фонда Републике Србије (у даљем тексту: Компензациони фонд), за 2012. годину, састављен је у складу са:

· Уредбом о буџетском рачуноводству („Службени гласник РС“ бр.125/03 и 12/06);
· Правилником о начину припреме, састављања и подношења годишњег извештаја,  завршног рачуна корисника буџетских средстава (,,Службени гласник РС“, бр.51/07);
· Правилником о стандардном класификационом оквиру и контном плану за буџетски  систем (,,Службени гласник РС“,бр.20/07,37/07,50/07 и 63/07);
· Правилником о рачуноводству Компензационог фонда.

Наведеном Уредбом прописана је обавеза примене МРС за Јавни сектор, у делу који се односи на примену готовинског рачуноводственог основа. Готовински основ дефинисан је као начело рачуноводственог обухватања прихода и расхода у тренутку наплате, односно плаћања.

Изменом Правилника о начину припреме, састављања и подношења завршних рачуна КБС, са применом од 2007. године, дошло је до промене, између осталог и у исказу буџетског суфицита и дефицита, тако да се укупни проходи и расходи повећавају за примања и издатке од продаје и набавке нефинансијске имовине.

Према члану 65. Закона о буџетском систему, прописано је да Годишњи извештај-Завршни рачун, садржи и исказује се на обрасцима:

· Биланс стања..................... ..................................................... Образац  1

· Биланс прихода и расхода......................................................Образац  2

· Извештај о капиталним издацима и примањима.................Образац  3

· Извештај о новчаним токовима............................................. Образац  4

· Извештај о извршењу буџета................................................. Образац  5

· Извештај екстерне ревизије о финансијским извештајима.
Завршним рачуном  дат је преглед из наведених образаца по најзначајнијим оствареним ставкама. 

2. Биланс стања на дан 31.12.2012. године 
                                                                                                                                                 (у 000 дин.)
	АКТИВА
	 2012. год

	 2011. год


	А. Нефинансијска имовина
	        813
	      1,063

	Некретнине 
	-
	-

	Опрема
	        813
	      1,063

	Б. Финансијска имовина  
	    24,318
	    38,616

	Дугорочна финансијска имовина
	          -
	          -

	Новчана средства, племен.метали и ХоВ
	   24,318
	   38,616

	Краткорочна потраживања и пласмани  
	         -
	         -

	УКУПНА АКТИВА
	    25,131
	    39,679

	ПАСИВА 
	2012. год.
(у 000 дин.)
	2011. год.
(у 000 дин.)

	Обавезе 
	         -
	         -

	Капитал и утврђивање резултата пословања 
	     25,131
	     39,679

	Капитал
	          813
	       1,063

	Вишак прихода и примања-суфицит
	     
	     11,656

	Мањак прихода и примања- дефицит 
	     14,298
	         -

	Нераспоређен вишак прих.и прим.из ран.г.
	     38,616
	    26,960

	УКУПНА ПАСИВА
	     25,131
	     39,679


У Билансу стања на дан 31.12.2012. године укупна актива износи 25,131 хиљада динара, коју чини стална имовина (опрема) у вредности од 813 хиљаде динара, и обртна имовина (текући рачун и депозити) у вредности од 24,318 хиљаде динара. Укупна пасива износи 25,131 хиљада динара.  
У вези са Билансом стања на дан 31.12.2012. године, посебно се образлажу следеће позиције:
 Опрема

У 2012. години није било набавке опреме тако да је бруто вредност опреме није повећана у односу на 2011. годину и износи 1,407 хиљада динара. У складу са Правилником о рачуноводству Компензационог фонда Републике Србије, а на основу Правилника о номенклатури нематеријалних улагања и основних средстава са стопама амортизације (Службени лист СРЈ бр.17/97 и 24/2000), обрачуната је амортизација у укупном износу од 594 хиљ. динара, тако да  садашња вредност опреме  износи  813 хиљада динара.

  
3. Биланс прихода и расхода за период 01.01.-31.12.2012.године                                                                                  

                                                                                                                                                 (у 000 дин.)
	БИЛАНСНЕ ПОЗИЦИЈЕ
	2012. год.

	2011. год.


	I ТЕКУЋИ ПРИХОДИ И ПРИМАЊА
	   7,344
	   34,408

	 Приходи од камата на орочена средства
	3,260
	3,319

	Приходи  од услуга
	4,084  
	1,089  

	Приходи из буџета
	-   
	   30,000

	II ТЕКУЋИ РАСХОДИ
	21,642
	22,752

	 Расходи за запослене
	     12,860
	     14,188

	 Коришћење услуга и роба
	       8,680
	       8,309

	 Остали расходи
	      102
	      89

	 Издаци за нефинансијску имовину
	-       
	       166

	ВИШАК ПРИХОДА И ПРИМАЊА / БУЏЕТСКИ СУФИЦИТ
	     -
	     11,656

	МАЊАК ПРИХОДА И ПРИМАЊА / БУЏЕТСКИ ДЕФИЦИТ
	14,298
	-


У Билансу прихода и расхода за период  од 01.01. до 31.12.2012. године, текући приходи и примања износе 7,344 хиљада динара, текући расходи износе 21,642 хиљаду динара. Компензациони фонд је у 2012. години исказао мањак прихода и примања- буџетски дефицит у износу од 14,298 хиљада динара. 
У вези са Билансом успеха на дан 31.12.2012. године, посебно се образлажу следеће позиције:
Приходи:

	Редни

број
	Врста прихода
	Износ

у динарима

	      1
	Приходи из буџета Републике Србије        
                                            
	-

	      2
	Приходи од камата на орочена средства
	3.259.751,03



	3
	Једнократна годишња чланарина коју јавна складишта уписана у Регистар, уплаћују у корист Компензационог фонда, на основу члана 7. став 1. тачка 1) Закона
	19.000,00

	4
	Месечни динарски износ по тони ускладиштених пољопривредних производа који је јавно складиште дужно да уплати Компензационом фонду, на основу члана 7. став 1. тачка 2) Закона
	4.065.229,70



	Укупни приходи Компензационог фонда у 2012. години

	7.343.980,73



Расходи: 

	Редни

Број
	Врста расхода
	Износ

у динарима

	1
	Зараде и накнаде по уговорима о раду
	 14.848.300,47

	2
	Накнаде за чланове Управног одбора и Надзорног одбора Компензационог фонда 

	    1.807.228,80

	3
	Набавка имовине:


	                0,00

	4
	Закуп пословног простора     
Закуп паркинг простора                                                                
	    739.492,02
    70.480,00  

809.972,02     

	5
	Накнада за ангажовање експерата:  
-  услуге информисања и штампања
- услуге израде софтвера за књиговодство и правне посл.
                                                        Укупно:

	     329.912,99          

            76.778,01  

     406.691,00

	6
	  Накнада за ангажовање лица по уговору о делу     
                                                                       
	    42.423,00

	7
	  Претплата на „Службени гласник РС“ и стручну  Литературу

	1.400,00

	8
	 Одржавање интернет презентације 

	        117.410,00

	9
	  Закуп простора за интернет презентацију, трошкови e-
  mail серверa, регистрације домена и интернет провајдинга
	288.491,00

	10
	  Одржавање пословног простора
 - прање прозора и ситне замене 
                                                      Укупно:
	           14.169,99

	11
	  Трошкови службених путовања:

  -  дневнице

  -  остали трошкови служб.путовања 

                                                       Укупно:
	46.917,00
64.584,76
111.501,76

	12
	  Ревизија финансијских извештаја за 2011. годину
	177.000,00

	13
	  Канцеларијски материјал и ситни инвентар
	  83.350,00

	14
	  Израда промотивног материјала
	101.000,00

	15
	  Гориво и одржавање возила
	519.894,65

	16
	  Режијски трошкови
	244.439,97      

	17
	  Оглашавање у службеним гласилима и средствима јавног 

  Информисања
	500.692,20    

	18
	  Трошкови репрезентације
	79.368,50

	19
	Осигурање 
	6.405,00

	20
	Одржавање ПТТ мреже
	-            

	21
	Одржавања рачунарске опреме
	296.458,14

	22
	Услуге комуникације (телефони и пошта)
	396.140,75

	23
	  Коришћење путничког возила у службене сврхе    
	  57.733,44

	24
	  Наступ на пољопривредном сајму у Новом   Саду 
	318.525,35   

	25
	 Остали рсходи и услуге
	413.080,54 

	                   Укупни расходи Компензационог фонда у 2012. години
	21.641.676,58

	                Издаци за набавку опреме
	                      0,00

	                Укупни расходи и издаци 
	      21.641.676,58


	1
	Укупни приходи у 2012. години
	     7.343.980,73

	2
	Укупни расходи у 2012. години
	   21.641.676,58

	                   Мањак прихода- дефицит у 2012. години


	   14.297.695,85


Набавке опреме није било, и није садржана у укупним расходима, већ је садржана у издацима. 
Амортизација основних средстава у 2012.години износи 249.631,18 динара, не терети расходе, покрива се из капитала.                                 

4. Извештај о капиталним издацима и примањима 

	1
	 Примања од продаје финансијске имовине
	   29.000.000,00

	2
	Издаци за набавку нефинансијске имовине 
	 -

	3
	Издаци за набавку финансијске имовине
	   14.000.000,00

	        Вишак примања (1- (2+3))

	   15.000.000,00


4. Извештај о новчаним токовима
	1
	Новчани приливи
	36.343.980,73

	2
	Салдо готовине на почетку године
	    616.044,49

	3
	Новчани одливи
	35.641.676,58

	Салдо готовине на крају године (1+2-3)
	   1.318.348,64



6. Извештај о извршењу буџета

	1
	 Текући приходи и примања
	7.343.980,73

	2
	 Текући расходи и издаци 
	21.641.676,58

	3
	 Мањак прихода и примања-буџетски дефицит 
	14.297.695,85

	4
	 Примања-приливи (повраћај депозита)
	 29,000.000,00

	5
	 Издаци-одливи (орочени депозити)
	     14,000.000,00

	6
	 Вишак примања (5-4)
	15,000.000,00

	7
	 Мањак новчаних прилива
	    702.304,15


У 2012. години остварен је дефицит у износу од 14.297.695,85 динара, који се покрива из раније формираног суфицита, односно капитала Компензационог фонда. Наведени дефицит узрокван је чињеницом да у 2012. години није извршена планирана уплата буџетских средства у корист Компензационог фонда у очекиваном износу од 30 мил. дин., из ког разлога Компензациони фонд је, у односу на планирано, остварио укупне приходе са индексом од 20,5%. 

V РЕВИЗИЈА ФИНАНСИЈСКИХ ИЗВЕШТАЈА ЗА ПЕРИД 01.01 ДО 31.12. 2012. ГОДИНИ
 Компензациони фонд води пословне књиге и саставља финансијске извештаје  у складу са прописима којима се уређује рачуноводство и ревизија. Ревизија пословања Компензационог фонда обавља се у складу са законом којим се уређује рачуноводство и ревизија. 

На основу одлуке Управног одбора ревизију финансијских извештаја Компензационог фонда за 2012. године, извршило је Предузеће за ревизију „Grant Thornton Revizit“ d.o.o. Београд. 
Након извршене ревизије финансијских извештаја, ревизор је изнео позитивно мишљење за период 01.01. до 31.12.2012. године, које гласи:


„По нашем мишљењу, финансијски извештаји завршног рачуна Компензационог фонда РС истинито и објективно, по свим материјално значајним питањима, приказују финансијску позицију Компензационог фонда РС на дан 31.12.2011. године, остварене приходе и расходе и новчане токове за годину која се завршила на тај дан у складу са рачуноводственим прописима који се односе на буџет и буџетске кориснике, који се примењују у Републици Србији.


Завршни рачун Компензационог фонда у целости је урађен у складу са важећим законским прописима и нису утврђене неусклађености са законском регулативом у вези буџетског пословања и извештавања.“
Годишњи финансијски извештаји за период 01.01. до 31.12.2012. године, са мишљењем ревизора, Компензациони фонд доставља Влади у прилогу овог извештаја, и јавно су објављени на интернет презентацији Компензационог фонда.
          ЗАМЕНИК ДИРЕКТОРА
         Компензационог фонда

                                                                                                                                   Татијана Ђукановић, с.р.

ПРИЛОГ: Годишњи финансијски извештаји за период 01.01. до 31.12.2012. године, са мишљењем Ревизора.

